Даринка Пачемска Петреска

Даринка Пачемска Петреска (Берово, ноември 1946 - Скопје, февруари 2012), македонски историчар и универзитетски професор на Универзитетот „Св. Кирил и Методиј“ при Филозофскиот факултет во Скопје на Катедрата за Историја.

 Животопис 
Даринка Г. Пачемска Петреска е родена на 3 ноември 1946 година во Берово. Гимназија завршила во Струмица. Дипломирала на Филозофскиот факултет во Скопје на групата за историја во 1970 година. Магистрирала на истиот факултет во 1976 година. Во академската 1997/98 година била на студиски престој во Париз, Франција. Во 1987 година докториррала на Филозофскиот факултет во Скопје и се стекнала со научен степен доктор на историски науки. По дипломирањето на 1970 година се вработила на Филозофскиот факултет во Скопје, каде ги поминала сите соработнички и наставнички звања: асистент, предавач, доцент, вонреден професор и од 1998 година редовен професор на Институтот за историја. Била раководител на Институтот за историја од 1999 до 2001 година и од 2001 година била раководител на последипломски студии, главен и одговорен уредникк на списанитето Историја (1996-2000), како и ментор на бројни дипломски работи, магистерски и докторски дисертации.

На 25 февруари 2012 година починала како редовен професор на Филозофскиот факултет.

 Библиографија 
Во нејзиното творештво се бави со методика на наставата по историја, Историјата на секојдневниот живот во Македонија и меѓувоениот период од историјата на Македонија, Балканот и Европа.

Нејзини научни статии се:

 Атанас Раздолов и идејата за заедништвото на балканските народи, Списание Историја бр. 20-2, ЗИРМ, Скопје 1984
 Бугарски револуционери во Македонското револуционерно и националноослободително движење во крајот на XIX век и првите децении на XX век, Зборник на ФЗФ 57, Скопје 2004

 Дејноста на Петре Пирузе Мајски по заминувањето на ГШ и единиците на НОВМ од Дебарца до враќањето на Првата македонско-косовска ударна бригада (декември 1943 – мај 1944), Списание Историја бр. 29 1-2, ЗИРМ, Скопје 1993
 Драматизација во наставата по историја (заедно со В. Ачкоска), Списание Историја бр. 40 1-2, ЗИРМ, Скопје 2004
 Иницијалната (базичната) и перманентната обука на наставниците по историја во Република Македонија,  Списание Историја бр. 36 1-2, ЗИРМ, Скопје 2000
 Истражувањето како метод во современата настава по историја, Списание Историја бр. 39 1-2, ЗИРМ, Скопје 2003
 Концепциите за остварување на македонската држава меѓу двете светски војни и конституирањето на АСНОМска Македонија како национална држава на македонскиот народ, Зборник на ФЗФ 58, Скопје 2005
 Обид за обединување на сите сили во македонското национално-ослободителнот движење врз една прогресивна политичка платформа во 1924 година,  Списание Историја бр. 14-1, ЗИРМ, Скопје 1978
 Општествено политичката положба во Малешевијата од крајот на првата светска војна до 1921 година, Списание Историја бр. 28, ЗИРМ, Скопје 1992
 Писмо од монах Кирил (Венцеслав Парѓоски) до Иницијативниот одбор за организирање на црковниот живот во Македонија од 25 февруари 1945 година, Списание Историја бр. 36 1-2, ЗИРМ, Скопје 2000
 Политиката, идеологијата и македонската историографија 1944-1953 г., Зборник на ФЗФ 59, Скопје 2006
 Сведоштва од претставниците на великосрпскиот режим за самоволијата и насилствата на српските контрачети во Брегалничката област во 1923-1924 година, Списание Историја бр.30 1-2, ЗИРМ, Скопје 1994
 Улогата на напредните студенти во стручните здруженија на Филозофскиот факултет во Скопје во годините пред априлската војна (1938–1941), Списание Историја бр. 17-1, ЗИРМ, Скопје 1981
 Француската напредна јавност против режимот на Шесто јануарската диктатура во Вардарска Македонија, Списание Историја бр. 16, ЗИРМ, Скопје 1980
 Црковните прилики во Малешевијата меѓу двете светски војни, Списание Историја бр. 37 1-2, ЗИРМ, Скопје 2001

 Наводи 

Категорија:Македонски историчари